# Health FAMU-møde

**Modtagere:**

Medlemmerne af Fakultetsarbejdsmiljøudvalget ved Faculty of HEALTH, Aarhus Universitet

Institutledere

Dekan for Faculty of HEALTH, Aarhus Universitet

Arbejdsmiljøenheden, Organisationsudvikling og Arbejdsmiljø, AU HR

**Referat fra mødet tirsdag den 18. december 2012 kl. 8.30, i Bartholin Bygningen, Havestuen 2. sal.**

**Til stede:** Marianne Hokland (MH), Erling Østergaard (EØ), Dorte Olsson (DO), Jacob Hjort Bønløkke (JHB), Birgitte Lüttge (BL), Eva Lysdahl Paulsen (ELP), Zahra Partovi Nasr (ZPN), Jette Bank Lauridsen (JBL), Anna-Marie Engberg Christensen (AMC), Lene Grønkjær(LG), Lina Waldstrøm Asmussen (LWA) (observatør) og Lars Asmussen (LAAS) referent.

**Fraværende:** Nina Bjerre Andersen og Henrik Sørensen.

**Dagsorden**

1. Godkendelse af dagsorden
2. Meddelelser
3. Gennemførelse af CLP mærkning på HEALTH
4. Status på handlingsplaner for fysisk-ergonomisk APV
5. Indledning til den årlige arbejdsmiljødrøftelse
6. Årshjul 2013
7. Eventuelt
8. Næste møde

Marianne Hokland bød velkommen til alle.

**Ad 1 Godkendelse af dagsorden**

Dagsordenen blev godkendt.

**Ad 2 Meddelelser**

PSYKISK APV (MH): Der er nedsat en følgegruppe for psykisk APV på Health bestående af 5 daglige arbejdsmiljøledere og medlemmer af samarbejdsudvalget. Følgegruppens første opgave er dels at sørge for, at der bliver nedsat et kontaktudvalg, der skal varetage opfølgningsarbejdet på institutniveau, dels at udarbejde en detailleret procesplan.

Foreløbig tidsplan for APV opfølgningsarbejdet:

* 16. januar - FAMU møde - drøftelse af kommissorium og procesplan for følge- og kontaktgrupper
* FSU møde ultimo januar for drøftelse og kommentering af procesplan og kommissorier
* Primo februar - institutkontaktgrupper nedsættes
* Medio februar 2013 frigives Den psykiske APV rapport til Hovedarbejdsmiljøudvalget på AU (HAMU)
* Ultimo februar - resultaterne af psykisk APV offentliggøres
* FAMU møde i februar - overordnet drøftelse af resultaterne af psykisk APV
* Februar-maj - udarbejdelse af handlingsplaner på institutterne
* Primo juni - institutkontaktgrupperne melder handlingsplaner tilbage til følgegruppen
* Primo juni - FAMU møde - drøftelse af de indmeldte handlingsplaner
* Ultimo august - sammenskrivning af handlingsplaner for Health og indrapportering til AU-HR
* 3. kvartal - evaluering af psykisk APV processen på institutplan
* Primo oktober - indrapportering af institutternes evaluering af processen til følgegruppen
* Ultimo oktober - FAMU møde - drøftelse af evalueringerne
* Ultimo december - sammenskrivning af evalueringerne for Health og indrapportering til AU-HR

SHAREPOINT (LAAS): Alle i arbejdsmiljøorganisationen opfordres til at gå ind og se, hvad der ligger på vores nye Sharepoint side. FAMU medlemmer har adgang til det hele. Medlemmer af arbejdsmiljøorganisationen på institutniveau kan se forsiden og det, der ligger på deres eget institut. Referater, dokumenter og APV handlingsplaner vil løbende blive lagt ind. Det er planen, at Sharepoint også skal bruges til erfaringsudveksling for alle. Se mere på linket:

**<http://amohealth.au.dk/SitePages/Startside.aspx>**

ARBEJDSMILJØHJEMMESIDEN (MH): Status på arbejdsmiljøhjemmesiden på Health: Webredaktør Lise Arnfred er i gang med at flytte arbejdsmiljøsiderne fra den gamle til den nye hjemmeside. Hun vil undersøge, om der kan laves en arbejdsmiljøoversigt, hvor man kan klikke sig frem til, hvem der er ens arbejdsmiljørepræsentant. Hun vil også forsøge at lave en stikordssøgeliste, så man kan søge efter arbejdsmiljødokumenter. Der vil i videst muligt omfang blive linket til arbejdsmiljøhjemmesiden på AU, således at dokumenterne kun ligger et sted.

FÆLLES APB SYSTEM PÅ AU (MH/EØ): Status fra arbejdsgruppen der skal finde et fælles APB system på AU: Gruppen har vanskeligt ved at blive enige om hvilket fælles kemisystem, der skal vælges (Toxido, Kemibrug eller Kiros). Man vil opstille kravspecifikationer til et nyt system og på grundlag heraf udvælge det system, der bedst lever op til disse krav.

TRANSPORT AF KEMIKALIER FRA AU (MH/EØ): Politiet har igen standset en kemikalietransport med farligt affald fra AU, der får en bøde. Se vedhæftede pdf fil for korrekt forsendelse.



Husk at tjekke kemikalierum ved ny- og ombygninger. Der skal være tilstrækkeligt med plads i rummet. Der skal være mulighed for at anvende tekniske hjælpemidler til flytning af tunge og store tromler mv.

Der var ønske om at arrangere en ekskursion til Kommunekemi i 2013.

INDKØB AF ÉNGANGSHANDSKER (EØ): Udbud på handsker og arbejdsmiljøudstyr er i gang (EØ). I begyndelsen af januar skal arbejdsgruppen udvælge de leverandører fra prækvalifikationsrunden, som skal indbydes til at deltage i det egentlige udbud. Processen forventes afsluttet i det tidlige forår.

**Ad 3 Gennemførelse af CLP mærkninger på Health (LWA)**

LWA er i gang med CLP mærkning af faremærkede kemikalier. Der var ønske om, at LWA vedhæfter APB etiketterne til mærkning af beholdere. Man skal selv kopiere, hvis man skal bruge andre etiketstørrelser. Det lægges forskellige etiketstørrelser på Sharepoint, som man selv kan gå ind og hente.

 **Ad 4 Status på handlingsplaner for fysisk-ergonomisk APV**

Det blev aftalt, at alle daglige arbejdsmiljøledere giver en kort tilbagemelding med status på den fysisk-ergonomiske APV handlingsplan til MH inden den 15. januar 2013 med henblik på indrapportering til fakultetsledelsen.

**Ad 5 Indledning til den årlige arbejdsmiljødrøftelse 2012**

Der var ros til udkastet til den årlige arbejdsmiljødrøftelse på FAMU niveau. Alle institutterne opfordres til at tage udgangspunkt i bilaget, når de gennemfører den årlige arbejdsmiljødrøftelse på LAMU niveau. Den årlige arbejdsmiljødrøftelse tages op igen på næste FAMU møde.

**Ad 6 Årshjul**

MH gennemgik årshjulet og de aktiviteter, som forventes gennemført.

**Ad 7 Eventuelt**

JHB informerede om, at bygning 1181 på Folkesundhed ombygges i 2013.

**Ad 8 Datoer for FAMU møder i foråret 2013**

##### \* 31. januar på Tandlægehøjskolen kl. 12.30-14.00 (Vennelyst Boulevard nr. 9. Mødet afholdes i seminarrum lokale 294 i bygning 1614).

##### \* 20. februar på Institut for Retsmedicin kl. 8.30 (Brendstrupgårdsvej 100, indgang 1: P-kort kan hentes hos sekretæren). *På grund af ledelsesseminar den 20. februar aflyses FAMU mødet den dag. Der vil blive indkaldt til nyt FAMU møde senere.*

Marianne Hokland Lars Asmussen

Erling Østergaard